Potvrđen sedmi slučaj zaraze korona virusom u Hrvatskoj

Sada je ukupno zaraženo četvero ljudi iz Rijeke te tri iz Zagreba, iz Stožera civilne zaštite su apelirali na sve koji su bili na područjima zahvaćenim koronavirusom da ne dolaze na javna okupljanja

<p>Iz klinike za infektivne bolesti "Dr. Fran Mihaljević" u Zagrebu potvrđena je još jedna oboljela osoba novim koronavirusom, što znači da je do sada u Republici Hrvatskoj potvrđeno sedmoro oboljelih, a riječ je o bliskom kontaktu osobe iz Rijeke.</p><p>Sada su ukupno zaražene četiri osobe iz Rijeke te tri iz Zagreba.</p><p>Svi ostali pacijenti zaraženi korona virusom su dobro, a zaraza se drži pod kontrolom jer do sada nije zaražen nitko izvan bliskih krugova već oboljelih pacijenata.</p><p><strong>POGLEDAJTE VIDEO</strong></p><p>Županijski stožeri civilne zaštite proveli su sve naložene i preporučene mjere Stožera, a međusobna razmjena podataka točna je, brza i funkcionalna te dalje nastavljaju sa svojim aktivnostima. U stalnoj su komunikaciji radi praćenja daljnjeg razvoja situacije i poduzimanja potrebnih koordiniranih mjera.</p><p>Svi građani koji imaju simptome prehlade, a nisu unazad 14 dana bili u Kini, Hong-Kongu, Japanu, Južnoj Koreji, Singapuru, Iranu i Talijanskoj Republici (pokrajine Lombardija, Veneto, Emilia Romagna i Piedmont) ne trebaju se javljati liječnicima-epidemiolozima, već mogu kontaktirati svog liječnika obiteljske medicine.</p><p>Osobe koje su unazad 14 dana boravile u navedenim državama, a ne kašlju, nemaju povišenu temperaturu ili druge znakove prehlade, trebaju se javiti nadležnom liječniku-epidemiologu čiji broj mogu dobiti preko županijskih centara 112, dok osobe koje kašlju i imaju povišenu temperaturu i druge znakove prehlade, a boravile su unutar 14 dana u navedenim državama, imaju obvezu javiti se nadležnom liječniku-epidemiologu radi daljnjih uputa.</p>